# Globális egészségvezérlő paraméterei

Ezen az oldalon módosíthatja a globális egészségvezérlő beállításait, amelyek alapértelmezésben létrehozott globális paraméterek. Az egészségvezérlő az állapotirányelvek alapján tevékenykedik, hogy biztosítsa bizonyos feltételek teljesülését a környezetben. Az állapotirányelv egy specifikus egészségfeltétel, amelyet beállíthat. Az újraindítások gyakoriságához korlátokat is alkalmazhat, vagy bizonyos időszakokban letilthatja az újraindításokat.

Az alábbi adminisztrációs konzol oldal megtekintéséhez kattintson az Működési irányelvek > Autonóm kezelők > Egészségvezérlő elemre.

Az Intelligent Management folyamatos egészségfigyelő és kezelési alrendszert biztosít a szoftver hibás működéshez kapcsolódó funkcionális gyengülés észleléséhez.

Ez az oldal két lapra van felosztva: Konfiguráció és Futási környezet. A Konfiguráció lapon megjelenítheti a korábban beállított mezőket, és néhány esetben módosíthatja a mezőket. A Futási környezet lapon azokat a mezőket tekintheti meg, amelyeket az egészségvezérlő pillanatnyilag használ, és néhány esetben módosíthatja az értékeket. A Konfiguráció laptól eltérően, amikor a Futási környezet lapon módosítja az értékeket, akkor a módosítások közvetlenül az egészségvezérlőt érintik azoknak a paramétereknek a módosításához, amelyeket abban az időpontban a vezérlő használ. A módosítások alapértelmezésben nem kerülnek tárolásra a tárban, ezért a paramétereken olyan ideiglenes módosítást is végrehajthat, amely nem marad meg.

Az adminisztrációs szereptől függően az egészségvezérlő beállításakor a felhasználó specifikus jogosultságokat kap. Az alábbi listán az egészségvezérlő beállítására vonatkozó adminisztrációs szerepek és jogosultságok kerülnek felsorolásra:

Figyelő
  Megjelenítheti az információkat.
Operátor
  A konfiguráció lapon megjelenítheti az információkat. A futási környezet lapon módosíthatja a beállításokat.
Konfigurátor
  Módosíthatja a konfigurációt, de a futási környezet beállításait nem.
Adminisztrátor
  Az összes jogosultsággal rendelkezik.

## Állapotmegfigyelés engedélyezése

Megadja, hogy az egészségfigyelés engedélyezett-e.

Ha engedélyezett, akkor az egészségvezérlő folyamatosan figyeli az állapotirányelveket a rendszeren. Ha tiltott, akkor a rendszer nem figyeli az állapotirányelvekben meghatározott feltételeket. Az egészségvezérlőt letilthatja anélkül, hogy a rendszerből eltávolítaná az irányelveket.

## Vezérlőciklus hossza

Az egymást követő egészség ellenőrzések közötti idő annak megállapítása érdekében, hogy az állapotirányelv feltétele meg lett-e sértve. Az érték percben van megadva `1` és `60` között. A hosszabb vezérlőciklusok csökkentik az egészségfigyelés terhelését.

A hátrány, hogy az időszak alatt előforduló egészségfeltételeket a rendszer a következő vezérlőciklusig nem észleli. Ha például van egy alkalmazáskiszolgálóval társított olyan állapotirányelve, amelynek terhelési feltétele 10000 kérés és a vezérlőciklus hosszának értéke `60` perc, akkor a vezérlő csak minden 60. percben végez ellenőrzést, annak megállapítása érdekében, hogy az alkalmazáskiszolgáló fogadott-e 10000 kérést. Ha az alkalmazáskiszolgáló az ellenőrzés időpontjában 9,999 kérést fogadott, akkor a vezérlő nem ellenőriz újra a következő 60 percben. Ezért a kiszolgáló több, mint 10000 kérést is kiszolgálhat a kiszolgáló újraindulása előtt.

## Egymást követő újraindítások maximális száma

Az alkalmazáskiszolgáló indítási kísérleteinek száma az újraindítási döntés meghozatala után.

A szám túllépése esetén a rendszer meghiúsult műveletet feltételez és letiltja a kiszolgáló újraindításait. Az értéknek egész számnak kell lenni `1` és `5` között.

## Újraindítási időkorlát

A várakozási idő a kiszolgáló leállítására a kiszolgáló állapotának kifejezett ellenőrzése és egy másik indítás kísérlete előtt.

Az újraindítás a kiszolgáló leállítási és indítási műveletének sorrendjéből áll. Ha a környezetben egy alkalmazáskiszolgáló elindítási vagy leállítási a művelete szokatlanul magas, akkor előfordulhat, hogy ezt az értéket úgy kívánja beállítani, hogy az újraindítási művelet ne lépje túl az időkorlátot. Az érték mindig percben van megadva és egész számként `1` perc és `60` perc közötti tartományba eshet.

## Minimális újraindítási időköz

Azt a minimális időmennyiséget szabályozza, amelynek egy alkalmazáskiszolgáló példány egymást követő újraindításai között el kell telni.

Ha egy alkalmazáskiszolgáló egészségfeltétele megsértésre kerül ezalatt az időszak alatt, akkor az újraindítás függőben lévő állapotba kerül beállításra. Az újraindítás akkor történik, amikor a minimális újraindítási időköz eltelik. Az érték a `15 perc` és a `365 nap` közötti tartományba eshet. A `0` érték használhatatlanná teszi a minimális újraindítási értéket.

## Tiltott újraindítási időpontok

Azok a napi időpontok és napok a héten, amelyek során az alkalmazáskiszolgáló példány újraindítása tiltott.

A kezdő és a befejező időpontok a 24 órás óra segítségével az óra és a perc kiválasztásával kerülnek megadásra, valamint a hét napjaival. Több időpont letiltást is megadhat, ha szükséges. Ha megad egy kezdő és egy befejező időpontot, akkor legkevesebb egy napot is meg kell adnia a héten, amikor ezek az időpontok tiltottak. A letiltás a kezdő és a befejező időpont között nem lépheti át az éjféli határt. Ha például meg kell adnia egy letiltást este 10:00 óra és hajnali 1:00 óra között, akkor két letiltást adjon meg egy letiltást `22:00` és `23:59` között, majd egy másikat `00:00` és `01:00` között. További időkorlátozások megadásához kattintson a Hozzáadás gombra. Meglévő korlátozás eltávolításához emelje ki a korlátozást, majd kattintson az Eltávolítás gombra. A sértett egészségfeltételeken semmilyen művelet nem kerül végrehajtásra addig, amíg a tiltott időszak el nem telik.

## Mentés a konfigurációba

A futási környezet értékeinek mentése a konfigurációba.

Módosításokat hajthat végre és megtekintheti, hogy a rendszer hogyan reagál a frissített értékekkel. Az értékek végleges mentéséhe ezt a beállítást válassza ahelyett, hogy visszalép a Konfiguráció lapra, és ott adja meg ugyanezeket az értékeket.

Fájlnév: hmm_detail_main.html