# A dinamikus fürt tagbeállításai

Ezen oldal segítségével a dinamikus fürt tagjainak kezelését hajthatja végre.

Az adminisztrációs konzol oldal megjelenítéséhez kattintson a Kiszolgálók > Dinamikus fürtök > dinamikus_fürt_neve > Dinamikus fürttagok > dinamikus_fürttag_neve lehetőségre.

A dinamikus fürt tagjainak kezeléséhez operátori jogosultságokkal kell rendelkeznie. A dinamikus fürtök kezeléséhez szükséges adminisztrációs szerepekről és jogosultságokról az információs központban olvashat.

## Tag

Megadja a kiszolgáló nevét a fürtben. A kiszolgáló neve a folyamatnév. A névnek meg kel egyeznie az alkalmazáskiszolgáló objektum nevével.

Adattípus: Karaktersorozat.

## Súlyozás

Az alkalmazáskiszolgálóhoz irányított feladatok mennyiségét határozza meg. Ha a kiszolgáló súlyozási értéke nagyobb, mint a fürtben lévő többi kiszolgálóhoz hozzárendelt súlyozási értékek, akkor a kiszolgáló nagyobb részt kap a kiszolgálóterhelésből.

A megjelenített súly attól a laptól függ, amelyen megtekinti az információkat. Ha a Futási környezet lapot jeleníti meg, akkor a futási súlyozás lesz látható. Amennyiben a Konfiguráció lapot tekinti meg, úgy beállított súlyozás kerül megjelenítésre.
Fontos: Ha engedélyezett, akkor a dinamikus terheléskezelő (DWLM) minden megadott értéket felülbírál. A DWLM alapértelmezésben engedélyezett. A DWLM letiltásához kattintson a Kiszolgálók > Fürtök > Dinamikus fürtök > dinamikus_fürt_neve > Dinamikus terheléskezelés (DWLM) lehetőségre.
Míg a z/OS® platformon a súly egyes munkaterhelés-típusok kiegyensúlyozására szolgál, addig mások kiegyensúlyozását a z/OS rendszer végzi el.

- A HTTP kérések esetén a súlyozás a HTTP forgalom elosztására szolgál a webkiszolgáló bedolgozó és a fürtözött alkalmazáskiszolgálót kezelő vezérlő között. Rendeljen magasabb súlyozási értéket ahhoz az alkalmazáskiszolgálóhoz, mely a HTTP forgalmat fogja fogadni.
- Webszolgáltatás-hívások esetén az információk az egyik alkalmazáskiszolgálón lévő szolgától a másik alkalmazáskiszolgálón lévő vezérlőhöz kerülnek átvitelre. A hívást fogadó alkalmazáskiszolgáló rendelkezik a legnagyobb súlyozási értékkel.
- A súlyozás nincs hatással az internetes ORB-közi protokoll (IIOP) kéréseire. Az IIOP kérések a Sysplex elosztóval kerülnek kiosztásra a megfelelő alkalmazáskiszolgálónak.

Adattípus: Egész

Tartomány: 0 - 20

## Egyedi azonosító

Olyan numerikus azonosítót ad meg az alkalmazáskiszolgálónak, ami egyedi a fürtben. Az azonosító a rokonsághoz kerül felhasználásra. Miután a munkamenet kialakításra került egy adott fürttagon, az ugyanazon munkamenethez tartozó további kérések a munkamenet létrehozott állandóságával rendelkező fürttaghoz kerülnek hozzárendelésre.

Adattípus: Egész

Adattípus: Hexadecimális szám

Fájlnév: dc_member_settings.html