# Dinamikus terheléskezelő (DWLM)

A dinamikus terheléskezelő (DWLM) a terheléskezelővel (WLM) azonos alapelveket alkalmazza. A DWLM és a WLM egyaránt továbbítást végez azon súlyozási rendszer alapján, mely kialakítja a prioritással ellátott útválasztási rendszert. A statikus súlyozás WLM által végzett kézi beállítása helyett a DWLM már biztosítja a rendszernek a súlyok módosításának képességét, amivel pedig naprakész szinten lehet tartani az üzleti céloknak való megfelelést.

Az adminisztrációs konzol ezen oldalának megjelenítéséhez kattintson a következő elemekre: Kiszolgálók > Fürtök > fürt_neve > Dinamikus terheléskezelés (DWLM), vagy válassza a Kiszolgálók > Dinamikus fürtök > fürt_neve > Dinamikus terheléskezelés (DWLM) lehetőséget.

A jelölőnégyzet bejelölése biztosítja a rendszernek a WLM súlyok szükség szerinti módosításának képességét. Ha nem jelöli be a jelölőnégyzetet, akkor ezzel letiltja a DWLM funkciót.

A DWLM engedélyezéséről szóló döntés meghozatala során mérlegelje az alábbiakat:

- A fürtnek statikus súlyra van szüksége, vagy azt szeretné, hogy a fürtsúly a forgalmi kapacitás függvényében változzon?

  Ha a fürt esetében dinamikus műveleteket végez, akkor üzleti célokat tűz ki és irányelvek segítségével határozza meg a küszöbértéket. Ebben az esetben a statikus súly beállítása nem hasznos. Akkor állítson be statikus súlyozást, ha statikus környezetben dolgozik.

- Dinamikus műveletek használatát tervezi?

  Ha szándékában áll a dinamikus műveletek automatikus módjának használata, akkor a statikus WLM súly beállítása bármely dinamikus fürtje esetében útját állhatja a dinamikus műveletek megfelelő működésének.

- Kívánja korlátozni adott munkák fürtön való végrehajtását?

  Ha rendelkezik olyan fürttel, melyet nem kíván az aktuális munkaterhelés számára kijelölni, akkor azt statikus fürtként is létrehozhatja, valamint meghatározhat részére egy statikus WLM súlyt. A statikus súly beállításával más munkák esetében érvényteleníti a fürt százalékos arányát.

- Érdeklődik a HTTP munkamenet-újrakiegyensúlyozás használata iránt?

  A HTTP munkamenet-újrakiegyensúlyozás segítségével a termék dinamikusan és aktív módon képes kiegyensúlyozni a HTTP munkamenetek eloszlását az alkalmazáskiszolgálók között.

Fájlnév: dwlm_collection.html