# 3. lépés: A dinamikus fürttagok meghatározása

A dinamikus fürttagok meghatározását a dinamikus fürt létrehozásakor hajthatja végre, vagy meglévő dinamikus fürthöz is elvégezheti a dinamikus fürttagok hozzáadását.

Az adminisztrációs konzol oldal eléréséhez kattintson a Kiszolgálók > Fürtök > Dinamikus fürtök > Új lehetőségre.

Ha dinamikus fürttagokat kíván hozzáadni egy meglévő dinamikus fürthöz, akkor kattintson a Kiszolgálók > Fürtök > Dinamikus fürtök > dinamikus_fürt_neve > Dinamikus fürttagok > Hozzáadás lehetőségre. A dinamikus fürttagokat csak kézi tagságmódban lévő, tagságirányelvvel nem rendelkező dinamikus fürtökhöz lehet hozzáadni.

## Szabályalapú tagság

A szabályalapú tagságot alkalmazáskiszolgálók, WebSphere® Application Server Community Edition kiszolgálók és PHP kiszolgálók esetében használhatja.

A részkifejezés-készítő segítségével állítson össze egy tagságirányelvet. A tagságirányelv határozza meg, hogy mely csomópontok a dinamikus fürt tagjai. A meghatározott tagságirányelv alapján a dinamikus fürtben szereplő csomópontok megjelenítéséhez kattintson a Tagságelőkép lehetőségre.

### Példa tagságirányelvek

- Ha a tagságot az adott csomópontcsoport összes csomópontjaként kívánja meghatározni:

      node_nodegroup = 'sajat_csomopontcsoport'

- Ha a tagságot az összes Apache rendszert futtató csomópontként szeretné megadni:

      node_property$APACHE_2_0 IS NOT NULL

- Ha a tagságot az összes Apache és PHP rendszert futtató csomópontként szeretné megadni:

      node_property$APACHE IS NOT NULL and node_property$PHP IS NOT NULL

- Ha a tagságot az összes WebSphere Application Server Community Edition 2.0 vagy újabb rendszert futtató csomópontként szeretné megadni:

      node_property$WASCE_2.0* IS NOT NULL

- Ha a tagságot az összes pontosan a WebSphere Application Server Community Edition 2.0 rendszert futtató csomópontként szeretné megadni:

      node_property$WASCE_2.0 IS NOT NULL

- Ha a tagságot az összes olyan csomópontként kívánja meghatározni, melynek neve a következőhöz hasonló: `sajat_csomopont`, például: `sajat_csomopont_1`, `sajat_csomopont_2` stb.:

      node_name like 'sajat_csomopont%'

- Ha a tagságot adott hosztnevek listájaként szeretné megadni:

      node_hostname in ('csomopont1.sajattartomany.com','csomopont2.sajattartomany.com')

A részkifejezéseket az `and`, `or` vagy `not` logikai operátorok és zárójelek segítségével csoportosíthatja. A következő példa a sajat_csomopontcsoport nevű csomópontcsoportban nem szereplő, következőkhöz hasonló nevű csomópontokként határozza meg a csomóponttagságot: `sajat_csomopont`, köztük: `sajat_csomopont_1`, `sajat_csomopont_2` stb.:

    not (node_nodegroup='sajat_csomopontcsoport') and node_name like 'sajat_csomopont%'

## Saját kezűleg meghatározott tagság

Saját kezűleg megadott tagság alkalmazása a konfigurációban meglévő kiszolgálók dinamikus fürthöz való hozzáadásához.

- Az alkalmazáskiszolgálókkal rendelkező dinamikus fürtök esetén meglévő statikus fürtöt használ. Válassza ki a listáról a használni kívánt meglévő statikus fürtöt.
- A támogatott életciklus-kezeléssel rendelkező kiszolgálók esetén válassza ki a dinamikus fürthöz hozzáadni kívánt kiszolgálókat. Kattintson a Tag hozzáadása elemre. A dinamikus fürthöz hozzáadott kiszolgálók megjelennek a listán. Új dinamikus fürttag létrehozásához kattintson a Hozzáadás lehetőségre. Egy tag eltávolításához kattintson az Eltávolítás gombra. A dinamikus fürtnek kivétel nélkül azonos kiszolgálótípusba tartozó tagokkal kell rendelkeznie.

Kapcsolódó információk:
1. lépés: A dinamikus fürtkiszolgáló-típus kiválasztása
2. lépés: A tagságmetódus kiválasztása
4. lépés: Kiszolgálósablon kiválasztása
5. lépés: A dinamikus fürt tulajdonságainak beállítása
6. lépés: Összegzés
Dinamikus fürtgyűjtemény
Dinamikus fürtbeállítások
Tagságirányelv-készítő

Fájlnév: dc_wiz_3.html