### Feltételezések

Ez az áttekintő a fürtök létrehozásának, illetve a magas szintű alkalmazás rendelkezésre állás beállításának csak az alapvető lépéseit fedi le. E feladatról további részleteket az információs központ alábbi témaköreiben talál:

- Fürtök létrehozása
- Magas szintű rendelkezésre állású környezet beállítása

### Kezdeti lépések

- Határozza meg az adott környezetnek megfelelő fürt topológiát. A függőleges fürtözésnél a fürt tagjai ugyanazon a csomóponton, vagyis fizikai gépen találhatók. A függőleges fürtözés az alkalmazások jobb skálázhatóságát biztosítja. A vízszintes fürtözésnél a fürt tagjai egy cella több gépének több csomópontján találhatók. A vízszintes fürtözés a további hardverek hozzáadásának biztosításával lehetővé teszi a kapacitás bővítését. A két típus egymástól függetlenül és egymással kombinálva is beállítható. További részleteket az információs központ Fürtök és terheléskezelés című témakörében talál.
- A fürttagokkal való feltöltésekor követendő eljárás az, hogy teljes körűen beállít egy alkalmazáskiszolgálót, majd ezt alakítja át úgy, hogy a fürt első tagja legyen. Ezután a további tagok az első tag alapján is létrehozhatók.

### Miután befejezte

Az áttekintő befejezése után győződjön meg róla, hogy a fürt tagjai által figyelt portok megtalálhatók a virtuális hoszt álnevek között. Ha a fürthöz webkiszolgáló társul, akkor szükség lehet a plugin-cfg.xml fájl ismételt előállítására is.