# Dinamikus fürtbeállítások

Ezen oldal segítségével a meglévő dinamikus fürtök konfigurációját jelenítheti meg.

Az adminisztrációs konzol oldal megjelenítéséhez kattintson a Kiszolgálók > Fürtök > Dinamikus fürtök > dinamikus_fürt_neve lehetőségre.

A meglévő dinamikus fürtök konfigurációjának megjelenítéséhez figyelői jogosultságokkal kell rendelkeznie.

## Név

A dinamikus fürt nevét határozza meg. A dinamikus fürt nevének a cellában lévő valamennyi fürt körében egyedinek kell lennie.

A név mező nem tartalmazhatja a következő karaktereket: `# \ / , : ; " * ? < > | = + & % '` . A név nem kezdődhet ponttal (`.`) vagy szóközzel. A szóköz nem okoz hibát, de a kezdő és befejező szóközök automatikusan törlésre kerülnek.

## Típus

A dinamikus fürtben alkalmazásra kerülő kiszolgálók típusát határozza meg.

A következő lista a kiszolgálótípusokat sorolja fel:

WebSphere® Application Server
  Meghatározza, hogy a dinamikus fürt WebSphere Application ServerIntelligent Management rendszert futtató alkalmazáskiszolgálókat tartalmaz.
Liberty profilkiszolgáló
  Meghatározza, hogy a dinamikus fürt Liberty profilkiszolgálókat tartalmaz.
Apache kiszolgáló
  Meghatározza, hogy a dinamikus fürt Apache kiszolgálókat tartalmaz.
Egyéni HTTP kiszolgáló
  Meghatározza, hogy a dinamikus fürt HTTP kiszolgálókat tartalmaz.
JBoss kiszolgáló
  Meghatározza, hogy a dinamikus fürt JBoss alkalmazáskiszolgálót futtató kiszolgálókat tartalmaz.
Igény szerinti útválasztó
  Meghatározza, hogy igény szerinti útválasztók dinamikus fürtje kerül létrehozásra.
PHP kiszolgáló
  Meghatározza, hogy a dinamikus fürt PHP rendszert futtató kiszolgálókat tartalmaz.
Apache Tomcat kiszolgáló
  Meghatározza, hogy a dinamikus fürt Apache Tomcat rendszert futtató kiszolgálókat tartalmaz.
WebSphere Application Server Community Edition kiszolgáló
  Meghatározza, hogy a dinamikus fürt WebSphere Application Server Community Edition rendszert futtató kiszolgálókat tartalmaz.
BEA WebLogic kiszolgáló
  Meghatározza, hogy a dinamikus fürt BEA WebLogic rendszert futtató kiszolgálókat tartalmaz.
Külső WebSphere alkalmazáskiszolgálók
  Meghatározza, hogy a dinamikus fürt egyéb cellákban található kiszolgálókat tartalmaz. Előfordulhat, hogy ezek a cellák a WebSphere Application Server más változatait, például az 5.1 vagy 6.0 változatot futtatják. Lehetősége van arra, hogy ezeket a statikus fürtöket egy dinamikus fürtre képezze le.

## Futó példányok száma

Meghatároz egy automatikusan előállított értéket, mely a dinamikus fürt esetében futtatott kiszolgálópéldányok számára épül.

Például előfordulhat, hogy a dinamikus fürt három alkalmazást futtat, ahol két példány a dinamikus fürt négy tagjának egyikén működik. A példányok száma `8`.

## Működési mód

Azt a szintet határozza meg, melyen a dinamikus fürt együttműködik a dinamikus műveleti környezettel:

- Kézi: Ebben a módban a dinamikus fürt nem különbözik a statikus fürtökkel rendelkező normál alkalmazáskiszolgálói környezetektől. Ekkor nem történik együttműködés a dinamikus műveleti környezettel.
- Felügyelt: Ebben a módban az intelligens felügyeleti környezet információkat és ajánlásokat biztosít az adminisztrátor által használható műveletek számára.
- Automatikus: Ebben a módban a intelligens felügyeleti környezet automatikusan hajt végre műveleteket. Az automatikus módban a dinamikus műveleti környezet kezeli az elhelyezéseket és létesítéseket.

Módosíthatja az adminisztrációs konzol működési módját, ha a Kiszolgáló > Dinamikus fürt lehetőségre kattint.

## Tranzakciós napló helyreállítás átállásának engedélyezése

Meghatározza, hogy a tranzakciós szolgáltatási komponens számára engedélyezett-e a tranzakciónapló helyreállítási célokból történő átállása. Ez a mező csak a WebSphere alkalmazáskiszolgáló dinamikus fürtjei esetében érvényes.

Az alapértelmezett érték: tiltott. Ha engedélyezi ezt a beállítást, akkor a meghibásodott alkalmazások partner-helyreállítása számára szükséges tranzakciósszolgáltatás-tulajdonságokat megfelelően be kell állítani. Ha ezek a tulajdonságok beállításra kerültek, akkor a rendszer abban az esetben végzi el a tranzakciónapló átállási helyreállítását, ha a tranzakciónaplót feldolgozó kiszolgáló meghibásodik. Ha a fürt meghibásodott alkalmazáskiszolgálóinak partner-helyreállításához szükséges tranzakciós szolgáltatási tulajdonságok nincsenek megfelelően konfigurálva, akkor ez a beállítás figyelmen kívül marad.

## Tagságirányelv

Meghatározza azt a kifejezést, mely a dinamikus fürt számára felhasznált csomópontok körének meghatározására szolgál. Ez a beállítás csak akkor jelenik meg, ha a fürttagok szabályokkal történő automatikus meghatározását választja. A beállítás nem jelenik meg, amennyiben a fürttagok kézi meghatározását választja.

A részkifejezés-készítő segítségével állítson össze egy tagságirányelvet. A tagságirányelv határozza meg, hogy mely csomópontok a dinamikus fürt tagjai. A meghatározott tagságirányelv alapján a dinamikus fürtben szereplő csomópontok megjelenítéséhez kattintson a Tagságelőkép lehetőségre.

### Példa tagságirányelvek

- Ha a tagságot az adott csomópontcsoport összes csomópontjaként kívánja meghatározni:

      node_nodegroup = 'sajat_csomopontcsoport'

- Ha a tagságot az összes Apache rendszert futtató csomópontként szeretné megadni:

      node_property$APACHE_2_0 IS NOT NULL

- Ha a tagságot az összes Apache és PHP rendszert futtató csomópontként szeretné megadni:

      node_property$APACHE IS NOT NULL and node_property$PHP IS NOT NULL

- Ha a tagságot az összes WebSphere Application Server Community Edition 2.0 vagy újabb rendszert futtató csomópontként szeretné megadni:

      node_property$WASCE_2.0* IS NOT NULL

- Ha a tagságot az összes pontosan a WebSphere Application Server Community Edition 2.0 rendszert futtató csomópontként szeretné megadni:

      node_property$WASCE_2.0 IS NOT NULL

- Ha a tagságot az összes olyan csomópontként kívánja meghatározni, melynek neve a következőhöz hasonló: `sajat_csomopont`, például: `sajat_csomopont_1`, `sajat_csomopont_2` stb.:

      node_name like 'sajat_csomopont%'

- Ha a tagságot adott hosztnevek listájaként szeretné megadni:

      node_hostname in ('csomopont1.sajattartomany.com','csomopont2.sajattartomany.com')

A részkifejezéseket az `and`, `or` vagy `not` logikai operátorok és zárójelek segítségével csoportosíthatja. A következő példa a sajat_csomopontcsoport nevű csomópontcsoportban nem szereplő, következőkhöz hasonló nevű csomópontokként határozza meg a csomóponttagságot: `sajat_csomopont`, köztük: `sajat_csomopont_1`, `sajat_csomopont_2` stb.:

    not (node_nodegroup='sajat_csomopontcsoport') and node_name like 'sajat_csomopont%'

## Fürtpéldányok minimális száma

A dinamikus fürt esetében futó példányok minimális számát határozza meg. Ha a minimális érték túl nagy, akkor teljesítményromlás fordulhat elő.

- A késleltetett indítás engedélyezése érdekében kattintson az Összes példány leállítása az inaktivitási időszakokban lehetőségre.
  Korlátozás: Ha a Munkamenet-kezdeményezési protokoll (SIP) forgalmát a dinamikus fürtre továbbítja, akkor ne használja a Ha más dinamikus fürtöknek erőforrásokra van szükségük, akkor ezen fürt összes példánya kerüljön leállításra az inaktív időszakokban beállítást. Használja azt a beállítást, mely mindenkor legalább egy fürttagot aktív állapotban tart.
- Ha azt szeretné, hogy mindig legyen egy elindított fürtpéldány, akkor kattintson a Mindig legyen elindítva egy példány beállításra. Ez a lehetőség az alapértelmezett.
- Ha azt kívánja, hogy mindig legyen több elindított fürtpéldány, akkor kattintson a Mindig legyen elindítva több példány beállításra. Ha bejelöli ezt a beállítást, akkor adja meg a mindenkor elindítani kívánt Példányok száma értéket.

## Fürtpéldányok maximális száma

Az elindítható fürtpéldányok maximális számát határozza meg.

- Ha korlátozni kívánja a fürtpéldányok számát, akkor kattintson az Elindítható példányok számának korlátozása lehetőségre és adja meg a Példányok száma maximális értékét.
- Amennyiben nem szeretné korlátozni a fürtpéldányok számát, úgy kattintson Az elindítható példányok száma ne legyen korlátozva lehetőségre.

## Csomópont példányainak függőleges verembe foglalása

Határozza meg, ha egyetlen csomóponton több példány is elindítható. A függőleges verembe foglalás beállítása révén az alkalmazáselhelyezés-vezérlő nagy munkaterhelés esetén a dinamikus fürt több példányát is elindíthatja a csomóponton.

Függőleges verembe foglalás használata az alkalmazások közötti szűk keresztmetszetű helyzetek javítása érdekében. Jelölje be a Több példány elindításának engedélyezése ugyanazon a csomóponton lehetőséget, majd írjon be egy Példányok száma értéket. A példányok száma a fürt azon alkalmazáskiszolgálóinak száma, melyeknek a csomópont minden teljesítményét fel kell használniuk. A függőleges verembe foglalás számára kiválasztott számérték az automatikusan létrehozott kiszolgálók száma.

Ha olyan célcsomópontokat használ a függőleges verembe foglaláshoz, melyek a telepítéskezelő verziószámánál régebbi termékváltozattal rendelkeznek, akkor az új tagok hozzáadása ugyanazon a csomóponton le van tiltva. A függőleges verembe foglalás csak olyan alkalmazáskiszolgálókon, WebSphere Application Server Community Edition kiszolgálókon és PHP kiszolgálókon érhető el, melyek szabályok által automatikusan meghatározott fürttagokkal rendelkeznek.

## Elkülönítési beállítás

Meghatározza, hogy a dinamikus fürtöt ugyanazokon a csomópontokon kívánja-e futtatni, mint a dinamikus fürtök egyéb példányait, vagy inkább azt szeretné, hogy az adott dinamikus fürt legyen a csomóponton futó egyetlen dinamikus fürt. Ez a beállítás akkor érhető el, ha a fürttagok szabályokkal történő automatikus meghatározását választja. Amennyiben saját kezűleg adja meg a fürttagokat, úgy nincs lehetősége a dinamikusfürt-elkülönítés engedélyezésére.

- Válassza a Nincsenek elkülönítési követelmények lehetőséget, ha az ezen dinamikus fürtben lévő fürtpéldányok ugyanazon a csomóponton futtathatók, mint a különféle dinamikus fürtökből származó egyéb példányok. Ez a lehetőség az alapértelmezett.
- Válassza a Szigorú elkülönítés lehetőséget, ha az ezen dinamikus fürtben lévő fürtpéldányok csak az azonos dinamikus fürt egyéb példányaival futtathatók ugyanazon a csomóponton.
- Jelölje be a Társítás elkülönítési csoporthoz lehetőséget, ha a fürtpéldány az ugyanazon csomóponton lévő azonos osztott csoportban lévő dinamikus fürt bármely más példányával futtatható. Adjon meg egy értéket az Elkülönítési csoport neve mezőben. Ha új elkülönítési csoportot kíván a dinamikus fürt számára készíteni, akkor írjon be egy egyedi nevet. Amennyiben a meglévő elkülönítési csoportok listájáról szeretne választani, úgy kattintson a Tallózás lehetőségre. Megjelenik az aktuális elkülönítési csoportok topológiája. A kívánt csoport kiválasztásához kattintson az elkülönítési csoport nevére.

Kapcsolódó információk:
Dinamikus fürtgyűjtemény
Tagságirányelv-készítő
1. lépés: A dinamikus fürtkiszolgáló-típus kiválasztása
2. lépés: A tagságmetódus kiválasztása
3. lépés: A dinamikus fürttagok meghatározása
4. lépés: Kiszolgálósablon kiválasztása
5. lépés: A dinamikus fürt tulajdonságainak beállítása
6. lépés: Összegzés
Dinamikus fürttaggyűjtemény
A dinamikus fürt tagbeállításai

Fájlnév: dc_detail_main.html