### Feltételezések

Tegyük fel, hogy egy olyan alkalmazást telepít, amelynek biztonságosan kell hozzáférnie egy relációs adatbázis adataihoz. E feladatról további részleteket az információs központ alábbi témaköreiben talál:

- JDBC szolgáltató és adatforrás beállítása
- Adathozzáférést végző alkalmazások telepítése
- Információk az adathozzáférési erőforrásokról

### Kezdeti lépések

- Ellenőrizze, hogy a WebSphere Application Server támogatja-e az adatbázist és a JDBC szolgáltatót. További részleteket az információs központ Szállítóspecifikus adatforrások minimális beállítási igényei című témakörében talál.
- Hozza létre és állítsa be a szükséges adatbázisokat vagy táblákat, és győződjön meg róla, hogy tud csatlakozni az adatbázisokhoz az adatbázis szállítójának eszközeivel.
- Telepítse az adatbázis ügyfél illesztőprogramjait az adatokhoz hozzáférő WebSphere Application Server csomópontra.

### Szükséges információk

- A JDBC szolgáltató beállításához ismernie kell az adatbázis ügyfél illesztőprogramok fájlrendszerbeli elérési útját, illetve a szolgáltató [ConnectionPoolDataSource vagy XADataSource] megvalósítási osztályának nevét.
- Ismerje meg az alkalmazás által támasztott alábbi erőforrásigényeket:
  - Az alkalmazás által hivatkozott adatforrások.
  - Használ-e az alkalmazás EJB komponenseket vagy más webes komponenseket az adatbázis eléréséhez?
  - Szükség van-e hitelesítési adatokra az adatbázisra csatlakozáshoz?