# Jelentési összegzés

Személyre szabott diagramkészítést használva döntheti el, hogy elérte-e az üzleti és teljesítménycélokat. Nyomon követhetők például statisztikák a rendelkezésre állásról, a válaszidőről, a forgalomról vagy különféle összetevők áteresztőképességéről.

Az adminisztrációs konzol oldal megjelenítéséhez kattintson a Futási műveletek > Jelentések lehetőségre.

## Jelentési beállítások

Megadja az összes diagramcsoportra vonatkozó globális beállításokat.

Alapértelmezett diagramcsoport
  Megadja az oldalon alapértelmezésben megjelenő diagramcsoportot.
Alapértelmezett diagramformátum
  Megadja a megjelenő diagram képformátumát. SVG (méretezhető vektorgrafika) vagy JPG formátum választható. A diagram teljes funkcionalitásának eléréséhez SVG kell. A diagramok SVG formátumú megjelenítéséhez telepített SVG bedolgozómodullal vagy megvalósítással kell rendelkeznie.
Alapértelmezett diagramtípus
  Ha új diagramot készít, megadja az alapértelmezett diagramtípust: vonalas, területi, függőleges oszlop, 3D függőleges rétegzett oszlopdiagram, horizontális oszlop, vagy 3D vízszintes rétegzett diagram. Az érték módosítása a már létrehozott diagramokat nem érinti. Egy meglévő diagram módosításához kattintson abban a Beállítások lehetőségre.
Alapértelmezett diagramméret
  Új diagram készítésekor megadja az alapértelmezett diagramméretet: kicsi, közepes vagy nagy. Az érték módosítása a már létrehozott diagramokat nem érinti. Egy meglévő diagram módosításához kattintson abban a Beállítások lehetőségre.
Megjelenítési irányelv célok
  Új diagram létrehozásakor, ha engedélyezve van, megjeleníti az adatmutatók beállított célértékét, amelyeket összehasonlíthat az aktuális értékekkel. Az érték módosítása a már létrehozott diagramokat nem érinti. Egy meglévő diagram módosításához kattintson abban a Beállítások lehetőségre.
Adatkészlet alakzatok megjelenítése
  Ha engedélyezve van, akkor az adatkészlet alakzatok minden adatponthoz megjelenítésre kerülnek. Az érték módosítása a már létrehozott diagramokat nem érinti. Egy meglévő diagram módosításához kattintson abban a Beállítások lehetőségre.
Automatikus frissítés engedélyezése
  Ha engedélyezve van, akkor a diagramok a megadott diagramfrissítési időközönként automatikusan frissülnek.
Diagramfrissítési időköz
  A diagramfrissítések közötti időt adja meg másodpercben. Ha a diagramban sok adat van, akkor vegye fontolóra az érték hosszabb időre állítását.

## Diagramkezelő gombok

Új diagram létrehozásához a diagramcsoporton belül kattintson az Új diagram lap megnyitása lehetőségre. Az éppen kiválasztott diagram megnyitásához új ablakba kattintson a Diagram megnyitása új ablakban lehetőségre. A visszatéréshez az új ablakból a diagramcsoporthoz kattintson a Diagram megnyitása diagramcsoportban lehetőségre.

## Diagram beállításai

A diagram beállításainak módosításához kattintson az egyes diagramok Beállítások elemére. Ezek a változások csak a kiválasztott diagramra lesznek érvényesek.

Diagram típusa
  Módosítja a diagram megjelenését. Számos különböző fajta vonal- és oszlopdiagramot készíthet:
  - Vonalas
  - Terület
  - Függőleges oszlop
  - 3D függőleges rétegzett oszlop
  - Vízszintes oszlop
  - 3D vízszintes rétegzett oszlop
Diagram mérete
  Módosítja a diagram méretét. Kicsi, közepes és nagy diagramok közül választhat.
Adatkészlet alakzatok megjelenítése
  Meghatározza az adatkészletnek a Diagramadatok tábla Mintázat oszlopában megjelenő alakzatát.
Megjelenítési irányelv célok
  Meghatározza, hogy az adatok a beállított célok mellett kerüljenek megjelenítésre.

## Diagramkezelési adatok gombok

Ezekkel a gombokkal módosíthatók a diagramban és táblában megjelenő adatok.

Adatok hozzáadása...
  Adatkészleteket ad a diagramhoz. Ugyanabban a diagramban több adatkészlet is megjeleníthető. Ha az Adatok hozzáadása... gombra kattint, a következő mezőkbe írhat:
  Adathalmaz típusa
    Megadja az objektumtípust a mutatók nyomon követéséhez. A következő adatkészlet-típusok közül választhat:
    - Igény szerinti útválasztó
    - Proxy
    - Csomópontcsoport
    - Csomópont
      Korlátozás: A telepítéskezelő csomópontról nem kaphat processzor-, memória- vagy egyéb statisztikákat. Ha a telepítéskezelőt is hozzáveszi az adatkészlethez, a statisztikák üresen maradnak.
    - Dinamikus fürt
    - Általános kiszolgálófürt
    - Alkalmazáskiszolgáló
    - Szolgáltatás-irányelv
    - Tranzakciós osztály
    - Alkalmazás
    - Java Platform, Enterprise Edition (Java EE) modul
    - Java EE modulpéldány
    - Adatbázis-csomópont
    - Adatbázis-kiszolgáló
    - Használja az aktuális hatáskört adatkészlet gyanánt.
    Ez a mező a diagramtáblában is megjelenik.
  Adathalmaz
    Az Adatkészlet típus kiválasztása után megjelenik azoknak az adatoknak a listája, amelyekben mutatókat követhet nyomon. Ha például a Csomópont lehetőséget választotta az Adatkészlet típus-ok közül, akkor a csomópontok listája jelenik meg. A listából több objektum is választható. Ez a mező a diagramtáblában is megjelenik.
  Adatmutatók
    Ez a beállítás egy átlagos számításon alapul és egy előre meghatározott értékkészlet. Az értéknél a következő lehetőségeket adhat meg:
    - Egyidejű kérések

      Ez a mutató méri az egyidejű kérések számát az adatnév-kiválasztáson belüli megadott adatkészlet-kiválasztásokhoz viszonyítva.

    - Átlagos teljesítményérték

      Az átlagos teljesítményérték másodpercben kerül kiszámításra, az igény szerinti útválasztóhoz intézett összes (adat-hatáskörrel, adatnévvel és adatkészlettel meghatározott) munkafolyamat-kérés alapján.

    - Átlagos válaszidő (ezredmásodperc)

      Az átlagos válaszidő mutató az az idő ezredmásodpercben, amihez egy feladatkérés teljesítésére szükség van. A mutató felöleli a kérést a kezdéstől odáig, míg visszakerül az ügyfélhez. Ez egyébként egyenlő a kiszolgálási idő mutatószámával plusz a sorban várakozási idő mutatószámával.

    - Átlagos várakozási idő a sorban (ezredmásodperc)

      Ez a mutató az az idő ezredmásodpercben, amit a feladatkérés a kiszolgálásra várakozással tölt.

    - Átlagos kiszolgálási idő (ezredmásodperc)

      Egy kérés kiszolgálásához szükséges idő az igény szerinti útválasztóban, ezredmásodpercben. Ez a mutató azt az időt jelzi, amennyire az igény szerinti útválasztónak szüksége van, hogy eljuttassa a feladatot arra a csomópontra, ahol az majd végrehajtásra kerül.

    - Átlagos sorhosszúság

      A másodpercenként sorba állított kérések átlagos száma a környezet bármelyik, adat-hatáskörrel, adatkészlettel és adatnévvel maghatározott feladatsorában.

    - Átlagos eldobási arány

      Az átlagos eldobási arány kiszámítása azoknak a feladatkéréseknek a száma alapján történik, amelyek a megtelt sor miatt nem kerültek feldolgozásra. A megtelt sorral találkozó feladatkérések hibaüzenettel visszaküldődnek a kérőnek.

    - Átlagos relatív teljesítmény

      A beállított cél relatív teljesítménye az aktuális célértékkel összemérve.

    - Százalékosztály válaszidő

      A megadott válaszidőnek megfelelő szolgáltatás-irányelv százalékosztály cél kérések százalékos aránya.

    - Egyidejűségi kérések

      Az adott dinamikus fürt egy megadott útválasztón keresztül érkező terheléséhez szükséges helyek száma.

    - Felhasznált memória

      Egy folyamat által felhasznált memória.

    - CPU-kihasználtság

      Egy folyamat CPU-felhasználása.

    - Összes kérés

      Egy folyamathoz telepített webmodulok összes kérése.

    - Futási idő

      A folyamat futásának összideje másodpercben.

    - Enterprise JavaBeans (EJB) metódushívások összesen

      A folyamathoz telepített összes EJB modul metódushívásainak száma.

    - Tranzakciók összesen

      A partíció összes tranzakciója.

    - Szabad memória

      Szabad memória mennyisége egy csomóponton.

    - Kihasználtság

      A felhasználandó erőforrások és a rendelkezésre álló erőforrások százalékos aránya. A kihasználtság méri a csomópont sebességét és a feldolgozó CPU-t.

    - Kért feladatok

      A végrehajtási környezethez (végponti alkalmazáshoz) feldolgozásra érkező feladatok száma.

    - Befejezett feladatok

      A végrehajtási környezetben a befejezéshez futó feladatok száma.

    - Végrehajtási idő

      A feladat végrehajtásához szükséges összidő ezredmásodpercben.

    - Maximális párhuzamosság

      Az elért maximális párhuzamossági szint.

    - Sorba állított feladatok

      Az ütemezőnél sorba állított feladatok száma.

    - Elindított feladatok

      Az ütemező által elindított feladatok száma.

    - Sikertelen feladatok

      A végrehajtási környezetben meghiúsult feladatok száma.

    - Feladathibák

      A feladattal megtörtént indítási hibák száma.

    - Sor idő

      Az az idő ezredmásodpercben, amit a feladat a sorban tölt.

    - Elindítási idő

      A feladat elindításával töltött összidő ezredmásodpercben.

    - Indítási hiba idő

      Ennyi idő telt el a feladatok indításával, amikor indítási hibák történtek.

    - Teljes CPU-kapacitás

      Az egyes csomópontokhoz megadott referencia utasításkészlet lebegőpontos szám megahertz-értéke.

    - WebSphere folyamatok CPU-fogyasztása

      WebSphere® folyamatok CPU-fogyasztása egy csomóponton.

    - Egyéb folyamatok CPU-fogyasztása

      Más folyamatok CPU-fogyasztása egy csomóponton.

    - Rendelkezésre álló CPU-kapacitás

      Egy csomópont rendelkezésre álló processzorkapacitása. Ez az összes CPU-kapacitás, mínusz a WebSphere és nem WebSphere folyamatok fogyasztása.

    - Összes memória

      Egy folyamat vagy csomópont összmemóriája.

    - Feladat együttható

      Egy adott fajtájú kérdés kiszolgálásához szükséges átlagos feldolgozási munka mennyiségét egy feladattényező írja le.

    - CPU-igény

      Az adott telepítési célhoz szükséges feldolgozási teljesítmény.

    - Magas memóriaszint-jelzés

      Az elindítandó kiszolgálópéldány várt memóriafogyasztása.

    - Rezidens memória

      Egy folyamat rezidens memóriája.

    - Teljesítmény együttható

      Az adott feldolgozási szálban egy folyamat egy aktív kérése által igényelt átlagos számítási teljesítmény mennyisége. Az átlag kiszámítása a következő időpontok alapján történik: (a) amikor az autonóm kérésfolyam-kezelő (ARFM) átjáró továbbította a kérést a cél kiszolgálóhoz, illetve (b) amikor a válasz visszaérkezett a célkiszolgálóról.

    - Jogosult kapacitás

      Egy kiszolgálópartíció által használható jogosult kapacitás százalékértékét adja meg. Ez a mutató csak AIX® megosztott és felülről nem korlátozott mikro-partíciókon használható.

    - Maximum jogosult kapacitás

      Megadja a jogosult kapacitás maximális százalékértékét, amelyet egy kiszolgálópartíció használhat. Ez a mutató csak AIX megosztott és felülről nem korlátozott mikro-partíciókon használható. A mutató értéke az adott kiszolgálópartíció osztott processzorkészletének üresjárati ciklusaiból kerül kiszámításra.

    - Megosztott partíció kihasználtság
      A megosztott partíció processzorkihasználtságát jelöli. Az érték a következő képlettel számolható ki:

          (jogosult
          kapacitás% / max. jogosult kapacitás%) * 100

      Ez a mutató csak AIX megosztott és felülről nem korlátozott mikro-partíciókon érvényes.
    - Fizikai processzor fogyasztás

      Megadja, hogy hány fizikai processzort fog fogyasztani a megosztott kiszolgálópartíció. Ez a mutató csak AIX megosztott és felülről nem korlátozott mikro-partíciókon érvényes.

    - Rendelkezésre álló készletbeli processzorok

      Megadja, hogy hány processzor áll rendelkezésre abban az osztott processzorkészletben, amelyhez ez a kiszolgálópartíció tartozik. Ez a mutató csak AIX megosztott és felülről nem korlátozott mikro-partíciókon érvényes.

    - Munkamenetek elfogadási aránya

      Megadja a kérések elfogadási arányát kiszolgálóaffinitás nélkül, plusz a munkamenet-kezdeményezési kérések számát.

    - Munkamenetek nem-elfogadási aránya

      Megadja a kérések visszautasítási arányát kiszolgálóaffinitás nélkül, plusz a visszautasított munkamenet-kezdeményezési kérések számát.

    Ez a mező a diagramtáblában is megjelenik.
  Adatok megjelenítése csak a kiválasztott igény szerinti útválasztóktól
    Ha ki van választva, akkor több igény szerinti útválasztó is választható egy listából. A diagram csak a kiválasztott igény szerinti útválasztók adatait jeleníti meg.
Hatáskör módosítása...
  Szűri a rendelkezésre álló adatkészlet-objektumok listáját a diagramkészítéshez. A dinamikus fürt hatáskör és egy meglévő dinamikus fürt kiválasztásával például csak a kiválasztott dinamikus fürtre jellemző objektumokat nézheti meg. A hatáskör módosítása eltávolítja az összes aktuális adatkészletet és alaphelyzetbe állítja a diagram hatáskörét. Kiválaszthat egy bizonyos objektumtípust, például egy dinamikus fürtöt, majd kiválaszthat egy adott objektumpéldányt. Ha a dinamikus fürtöt választja, akkor a dinamikus fürtök listája fog megjelenni.

  Válassza ki az objektumpéldányt, majd kattintson az OK gombra, ha csak nem az Összetevő stabilitás hatáskört választja. Az alapértelmezett hatáskör az Összetevő stabilitás, ilyenkor a diagramkészítéshez rendelkezésre álló adatkészlet-objektumok listáján nem történik szűrés.

Eltávolítás
  Eltávolítja a kiválasztott adatokat a diagramból. Válassza ki a táblában az eltávolítani kívánt adatokra és kattintson az Eltávolítás lehetőséget.
Táblázat megjelenítése
  Megjelenít egy adattáblát a diagramban.

## Diagramtábla

A diagramtábla a diagramban szereplő adatok listáját jeleníti meg.

Mintázat
  Megadja a diagramban megjelenő alakzatot, ha vonaldiagramot használ. A Mintázat nem módosítható.
Adathalmaz típusa
  Megadja annak az adathalmaznak a típusát, amelyben Ön nyomon követi a mutatókat.
Adathalmaz
  A futási adatokat biztosító objektumot jelöli. Új nyomon követendő objektumok megadásához kattintson az Adatok hozzáadása... lehetőségre.
Adatmutatók
  Megjeleníti az adathalmaz esetében nyomkövetésre kiválasztott mutatókat.
Adatszűrő
  Az Adatszűrő mezőből kiválaszthatja a meglévő proxykat vagy igény szerinti útválasztókat, és ennek megfelelően szűrheti a térképet. A kiválasztásnak a környezet hibaelhárításánál van hasznos szerepe.
Méretezés
  Jelzi a diagramban megjelenített adatok méretét.

## Diagram csoportosítási beállítások

A diagramcsoport mentéséhez adjon meg egy nevet és kattintson a Mentés lehetőségre.

Az aktuális diagramcsoport eltávolításához kattintson a Diagramcsoport eltávolítása lehetőségre.

Kapcsolódó információk:
Műveletek műszerfal
Fürt jelentés
Összetevő stabilitási futási összegzés: Központi összetevők
Összetevő stabilitási futási összegzés: Csomópontok
Összetevő stabilitási futási összegzés: Igény szerinti útválasztók
Fürt műveletek lap
Dinamikus fürt kéréskezelés
Fürt kiszolgáló elhelyezés
Fürt aktív feladatok
Alkalmazás műveletek lap
Alkalmazás kéréskezelés
Alkalmazások elhelyezése
Alkalmazás aktív feladatok
Alkalmazás jelentés
Kiszolgáló műveletek lap
Kiszolgáló kéréskezelés
Kiszolgáló összeállítás
Kiszolgáló aktív feladatok
Kiszolgáló jelentés
Szolgáltatási irányelv jelentés

Fájlnév: xdop_reports.html