# 2. lépés: A tagságmetódus kiválasztása

A tagságmetódus a fürtpéldányok dinamikus fürthöz való hozzáadásának módját határozza meg. A tagságirányelv létrehozásával automatikusan helyezhet el fürtpéldányokat bizonyos csomópontokon, de saját kezűleg is hozzáadhatja a fürtpéldányokat a dinamikus fürthöz.

Meghatározhat egy tagságmetódust az alkalmazáskiszolgálók, WebSphere® Application Server Community Edition kiszolgálók és PHP kiszolgálók számára. Minden egyéb kiszolgálótípus saját kezűleg megadott tagsággal rendelkezik.

Az adminisztrációs konzol oldal eléréséhez kattintson a Kiszolgálók > Fürtök > Dinamikus fürtök > Új lehetőségre.

## Fürttagok automatikus meghatározása szabályokkal

Ezzel a tagságmetódussal létrehozhat egy irányelvet, mely meghatározza a dinamikus fürthöz csatlakozó kiszolgálók körét. A teljes körű életciklus-kezeléssel rendelkező kiszolgálók részére, köztük az alkalmazáskiszolgálók, WebSphere Application Server Community Edition kiszolgálók és PHP kiszolgálók számára határozhat meg irányelvet. Ha dinamikus PHP fürtöt készít, akkor kötelező ezt a beállítást használnia.

Dinamikus fürt neve
  Ha alkalmazáskiszolgálókból felépülő dinamikus fürtöt hoz létre, akkor határozzon meg egy nevet a dinamikus fürt számára. A dinamikus fürt nevének a cellában lévő valamennyi fürt körében egyedinek kell lennie.

  A név mező nem tartalmazhatja a következő karaktereket: `# \ / , : ; " * ? < > | = + & % '` . A név nem kezdődhet ponttal (`.`) vagy szóközzel. A szóköz nem okoz hibát, de a kezdő és befejező szóközök automatikusan törlésre kerülnek.

Helyi előnyben részesítése beállítás engedélyezett
  A csomópontszintű továbbítás optimalizálásának engedélyezéséhez jelölje be a Helyi előnyben részesítése beállítás engedélyezett lehetőséget. Az alapértelmezett érték: `engedélyezett`, azt jelzi, hogy - ha lehetséges - az Enterprise JavaBeans (EJB) kérések továbbításra kerülnek az ügyfélcsomópontra. A szolgáltatás engedélyezésével növelheti a teljesítményt, mivel az ügyfélkérések a helyi EJB-komponenseknek kerülnek elküldésre.
Többszörözési tartomány létrehozása ezen fürt számára
  Meghatározza, hogy a dinamikus fürt számára egy többszörözési tartomány kerül létrehozásra. A többszörözési tartomány neve az ezen tartományt használó dinamikus fürt nevére kerül beállításra. A többszörözési tartományokat adatok, objektumok, munkamenet-kezelő események, dinamikus gyorsítótár vagy állapotmegőrző munkamenet-komponensek szállítására lehet használni az alkalmazáskiszolgálók között a fürtkörnyezetben.

## Fürttagok meghatározása saját kezűleg

Ezzel a tagságmetódussal saját kezűleg határozza meg a dinamikus fürthöz csatlakozó kiszolgálókat. A támogatott életciklus-kezeléssel rendelkező kiszolgálókhoz automatikusan ez a beállítás kerül felhasználásra. Ezzel a beállítással a meglévő statikus fürtök dinamikus fürtté való átalakítását is elvégezheti.

Kapcsolódó információk:
1. lépés: A dinamikus fürtkiszolgáló-típus kiválasztása
3. lépés: A dinamikus fürttagok meghatározása
4. lépés: Kiszolgálósablon kiválasztása
5. lépés: A dinamikus fürt tulajdonságainak beállítása
Dinamikus fürtgyűjtemény
Dinamikus fürtbeállítások

Fájlnév: dc_wiz_2.html