# Tagságirányelv-készítő

A tagságirányelvek részkifejezés-készítője segítségével olyan kifejezéseket állíthat össze, melyek a dinamikus fürt tagjait határozzák meg. A Részkifejezés-készítő segédprogram alkalmazásával összetett szabályfeltételeket állíthat össze a részkifejezésekből az AND, OR és NOT művelet, valamint a zárójeles csoportosítás segítségével. A szabálykészítő a módosítások alkalmazása során érvényesíti a szabályt, és értesíti a hibás párosítású zárójelekről, valamint a nem támogatott logikai operátorokról.

A tagságirányelv-készítő használatához kattintson a Részkifejezés-készítőre. Válassza ki a tagságirányelvbe foglalni kívánt tulajdonságokat, majd kattintson a Részkifejezés előállítása lehetőségre. Megjelenik a részkifejezés értéke. A részkifejezés tagságirányelvhez való hozzáfűzéséhez kattintson a Hozzáfűzés lehetőségre.

## Logikai operátor

Az ezen részkifejezés tagságirányelvben lévő előző részkifejezéshez való hozzáfűzéséhez használt operátort határozza meg.

és
  A csomópont kiválasztásához az `és` operátor körülötti mindkét részkifejezésnek igaznak kell lennie.
vagy
  A csomópont kiválasztásához a `vagy` operátor körülötti részkifejezések legalább egyikének igaznak kell lennie.

## Operandus

Azon csomópont információit határozza meg, melyen ki szeretné választani a dinamikus fürtöt befogadó csomópontokat.

Csomópontcsoport
  A csomópontcsoport nevét határozza meg. A csomópontcsoport megadásához kattintson a Rendszeradminisztráció > Csomópontcsoportok lehetőségre. A csomópontcsoportok a korábbi kiadásokban a dinamikus fürttagság meghatározására szolgáltak. Akkor használja a csomópontcsoport-operandust, ha egy korábbi kiadással meghatározott egy csomópontcsoportot.
Csomópont neve
  A csomópont nevét határozza meg.
Csomópont hosztneve
  A csomópont hosztnevét adja meg.
Csomópont-tulajdonság
  A csomópont esetében meghatározott tulajdonságok egyikét határozza meg. A csomópontra vonatkozóan megadott tulajdonságok megjelenítéséhez kattintson a Rendszeradminisztráció > Köztesszoftver-csomópontok > csomópont_neve > Csomópont-telepítési tulajdonságok lehetőségre. A felsorolt tulajdonságok bármelyikét felhasználhatja a tagságirányelvben. Dinamikus PHP fürt esetén határozzon meg egy olyan tagságirányelvet, mely megköveteli a PHP és Apache HTTP kiszolgáló csomópontokon való telepítését.

## Hozzáfűzött érték egyenlő

Meghatároz egy egyéni tulajdonságértéket, amikor operandusként kiválasztja a Csomópont-tulajdonság lehetőséget.

Az egyéni csomópont-tulajdonság meghatározásához kattintson a Rendszeradminisztráció > Csomópontok > csomópont_neve > Egyéni tulajdonságok lehetőségre, vagy válassza a Rendszeradminisztráció > Köztesszoftver-csomópontok > köztesszoftver-csomópont_neve > Egyéni tulajdonságok menüpontot.

## Operátor

- = Az egyenlőség operátor a kis- és nagybetűket megkülönböztető egyezést fejez ki.
- <> A nem egyenlő operátor azt fejezi ki, hogy az operandus nem egyezik meg a megadott értékkel.
- > A nagyobb, mint operátort számokkal használhatja.
- >= A nagyobb, mint vagy egyenlő operátort számokkal használhatja.
- < A kisebb, mint operátort számokkal használhatja.
- <= A kisebb, mint vagy egyenlő operátort számokkal használhatja.
- AND: Az `xx` AND `yy` olyan találatokat fejez ki, melyek az `xx` és az `yy` elemet egyaránt tartalmazzák.
- BETWEEN: Ez az operátor az AND operátorral kerül felhasználásra egy olyan értéktartomány kiválasztásához, mely az első vagy alacsony, illetve az utolsó vagy magas értéket is tartalmazza. Együtt számokon és dátumokon hajthatók végre.
- EXISTS: Ez a logikai operátor az operandus jelenlétét vagy egy összetett részkifejezés eredményét ellenőrzi, például adott HTTP fejlécelem-attribútumok meglétének vizsgálata során.
- IN: Ez az operátor egy operandust fejez ki egyetlen kifejezésben több értékkel. Ha például a `port` nevű operandus esetében azt szeretné kifejezni, hogy a portérték a következők tetszőleges eleme lehet: `9080`, `9090`, `9091`, akkor a kifejezéstöredék: `port IN (9080,9090,9091)`. Az, hogy egy szögletes zárójelben lévő értékek hogyan kerülnek kifejezésre, függ a port adattípusától. Ha a port egész szám, akkor a helyes szintaxis az értékek idézőjelek nélkül. Ha a port karaktersorozat, akkor a helyes szintaxis `port IN (‘9080’,‘9090’,‘9091’)`.
- IS NULL: Ez az operátor kifejezi, hogy a lekérdezés érvényesítése azt jeleníti meg, hogy a kért paraméter nem létezik.
- IS NOT NULL: Ez az operátor kifejezi, hogy a lekérdezés érvényesítése azt jeleníti meg, hogy a kért paraméter létezik.
- LIKE: Ez az operátor mintaillesztést fejez ki a karaktersorozat operandus értékekhez. Az értéknek tartalmaznia kell a helyettesítő karakter százalék jelet (%) abban a helyzetben, ahol a mintaillesztés kezdődik. Míg például a `host LIKE %blanca` kifejezés a blanca szóra, illetve a blanca karaktersorozatra végződő minden egyéb szóra illeszkedik, addig a `host LIKE blanca%` a blanca szóra, valamint a blanca karaktersorozattal kezdődő minden egyéb szóra illeszkedik. A `host LIKE %blanca%` kifejezés a blanca szóra, valamint a beágyazott blanca karaktersorozattal rendelkező minden más szóra illeszkedik.
- NOT: A NOT `xx` esetében ez az operátor az `xx` elemet nem tartalmazó esetekben ad találatot.
- OR: Az `xx` OR `yy` esetében ez az operátor azokat a találatokat fejezi ki, melyek az `xx` vagy az `yy` elemet tartalmazzák.

## Érték

A választott operátortól függően írjon be egy értéket a létrehozni kívánt részkifejezéshez.

## Részkifejezés

Miután a Részkifejezés előállítása elemre kattint, a kiválasztott beállítások alapján ebben a mezőben megjelenik az előállított részkifejezés töredék. A részkifejezés tagságirányelvhez való hozzáadásához kattintson a Hozzáfűzés lehetőségre.

## Példák

Az alábbi példák segítségével létrehozhatja saját tagságirányelvét.

### Példa tagságirányelvek

- Ha a tagságot az adott csomópontcsoport összes csomópontjaként kívánja meghatározni:

      node_nodegroup = 'sajat_csomopontcsoport'

- Ha a tagságot az összes Apache rendszert futtató csomópontként szeretné megadni:

      node_property$APACHE_2_0 IS NOT NULL

- Ha a tagságot az összes Apache és PHP rendszert futtató csomópontként szeretné megadni:

      node_property$APACHE IS NOT NULL and node_property$PHP IS NOT NULL

- Ha a tagságot az összes WebSphere® Application Server Community Edition 2.0 vagy újabb rendszert futtató csomópontként szeretné megadni:

      node_property$WASCE_2.0* IS NOT NULL

- Ha a tagságot az összes pontosan a WebSphere Application Server Community Edition 2.0 rendszert futtató csomópontként szeretné megadni:

      node_property$WASCE_2.0 IS NOT NULL

- Ha a tagságot az összes olyan csomópontként kívánja meghatározni, melynek neve a következőhöz hasonló: `sajat_csomopont`, például: `sajat_csomopont_1`, `sajat_csomopont_2` stb.:

      node_name like 'sajat_csomopont%'

- Ha a tagságot adott hosztnevek listájaként szeretné megadni:

      node_hostname in ('csomopont1.sajattartomany.com','csomopont2.sajattartomany.com')

A részkifejezéseket az `and`, `or` vagy `not` logikai operátorok és zárójelek segítségével csoportosíthatja. A következő példa a sajat_csomopontcsoport nevű csomópontcsoportban nem szereplő, következőkhöz hasonló nevű csomópontokként határozza meg a csomóponttagságot: `sajat_csomopont`, köztük: `sajat_csomopont_1`, `sajat_csomopont_2` stb.:

    not (node_nodegroup='sajat_csomopontcsoport') and node_name like 'sajat_csomopont%'

Kapcsolódó információk:
1. lépés: A dinamikus fürtkiszolgáló-típus kiválasztása
2. lépés: A tagságmetódus kiválasztása
3. lépés: A dinamikus fürttagok meghatározása
4. lépés: Kiszolgálósablon kiválasztása
5. lépés: A dinamikus fürt tulajdonságainak beállítása
6. lépés: Összegzés
Dinamikus fürtgyűjtemény
Dinamikus fürtbeállítások
Dinamikus fürttaggyűjtemény
A dinamikus fürt tagbeállításai

Fájlnév: dc_membership.html