### Tippek és trükkök

#### Kiszolgáló azonosítókra vonatkozó speciális szempontok

A kiszolgáló azonosító a felhasználói nyilvántartás tetszőleges érvényes felhasználója lehet, és nem kell megegyeznie azzal, amely alatt az alkalmazáskiszolgáló fut az operációs rendszeren. Az azonosítónak nem kell root felhasználónak lennie UNIX platformokon, és nem kell rendszergazdának lennie Windows esetén. A kiszolgáló azonosítót az alkalmazáskiszolgáló használja saját azonosságaként az alábbi célokra:

1. A kiszolgáló azonosítót az alkalmazáskiszolgáló implicit módon leképezi az adminisztrációs szerepre, így az alkalmazáskiszolgáló hozzáférhet az érzékeny konfigurációs adatokhoz, és meghívhatja az adminisztrátori szerep előjogaihoz kötött futás közbeni műveleteket.
2. Az alkalmazáskiszolgáló a kiszolgáló azonosító és jelszó segítségével hitelesíti magát az osztott környezetek többi alkalmazáskiszolgálója felé.

#### Kiszolgáló azonosítók és a folyamat azonosság

Emellett az alkalmazáskiszolgáló minden folyamata rendelkezik egy folyamat azonossággal, amely eltérhet az itt megadott kiszolgáló azonosítótól. A folyamat azonosság az a felhasználói azonosító, amely alatt az alkalmazáskiszolgáló folyamat fut.

Egy kiszolgáló folyamatnak például root felhasználóként kell futnia UNIX platformokon az előjogokhoz kötött programozási felületek elérése végett, ha helyi operációs rendszer felhasználói nyilvántartást használ.

További részleteket a WebSphere Application Server információs központ Helyi operációs rendszerek felhasználói nyilvántartásának beállítása című témakörében talál.

#### A kiszolgáló azonosító adminisztrátori használatával kapcsolatos javaslatok

A kiszolgáló azonosítót nem fontos kifejezetten leképezni az adminisztrátori szerepre az adminisztrációs konzolon. Általában sem jó ötlet a kiszolgáló azonosítót használni mindennapos felügyeleti célokra. Nagyon ajánlott viszont legalább egy másik felhasználói azonosítót leképezni az adminisztrátori szerepre.