# Igény szerinti útválasztó beállításai

Ezen témakör használatával összetett konfigurációt hajthat végre igény szerinti útválasztón (ODR). ODR beállításokkal finomhangolhatja az ODR viselkedését. Mégpedig beállíthatók az alkalmazáskiszolgálóhoz végzett csatlakozások és kérések, engedélyezhető a gyorsítótárazás, beállíthatók a visszautasítandó kérések, meghatározható a hibaválaszok kezelése, valamint megadható az ODR naplók helye.

Az ODR kiszolgáló létrehozáskor érzékeli a környezetet, és képes a kérések továbbítására a WebSphere® Application Server kiszolgálóhoz. Az ODR-en további beállítások is alkalmazhatók, hogy megfeleljen az adott környezet szükségleteinek. Az ODR konfigurációja DMZ alatt nem támogatott.

Az adminisztrációs konzol oldal megjelenítéséhez kattintson a Kiszolgálók > Kiszolgálótípusok > Igény szerinti útválasztók > odr_neve > Igény szerinti útválasztó tulajdonságai > Igény szerinti útválasztó beállításai lehetőségre.

Az ODR beállítások módosításához adminisztrátori vagy beállítási adminisztrációs jogosultságokkal kell rendelkeznie.

A Konfiguráció lapon szerkeszthetők az ODR konfigurálható mezőbeállításai.

## Tartalomkiszolgáló csatlakoztatása

Állítsa be az alapszintű HTTP csatlakozási paramétereket a proxykiszolgáló és a tartalomkiszolgálók között.

Kimenő kérés időtúllépése
  Azon másodpercek alapértelmezett száma, amennyit az ODR válaszra vár, mielőtt időkorlátba ütközik egy tartalomkiszolgálóra érkezett kéréssel. Alaposan fontolja meg ezt a lehetőséget az érték változtatása előtt.

Kimenő csatlakozás időkorlátja
  Azon ezredmásodpercek száma, amit az ODR vár a kiszolgálóhoz csatlakozáshoz. Ha az idő lejár, akkor az ODR megpróbál egy másik kiszolgálóhoz csatlakozni. Ha nem létezik más rendelkezésre álló kiszolgáló, akkor a kérés túllépi az idejét. A 0 érték azt jelzi, hogy az ODR az operációs rendszer kernel időkorlát értékét kell használja.

Tárkapcsolatok a tartalomkiszolgálóhoz
  A tárkapcsolatok beállítása a kiszolgálóhoz egy optimalizálási szolgáltatás. A tárazás megakadályozza a socketkapcsolatok gyakori létrehozását és megsemmisítését a kiszolgálóhoz azzal, hogy az ODR számára lehetővé teszi ezen kapcsolatok tárazását és újrafelhasználását. A kiszolgálókénti kapcsolatok maximális számának alapértelmezett érték 0, ami azt jelenti, hogy a kapcsolatok száma szükség szerint növelhető.

Kapcsolatok maximális száma kiszolgálónként
  A kapcsolatok maximális száma, amely bármely egyedülálló tartalomkiszolgálóhoz tárazásra kerül. Az ODR azon egyéni tulajdonságai, amelyek zavarják a tartalomkiszolgáló kapcsolatait a következők:
  - key=http.maxTargetReconnects: Az újracsatlakozások maximális száma ugyanahhoz cél tartalomkiszolgálóhoz, minden egyes kéréshez. Az alapérték 5.
  - key=http.maxTargetRetries: Azon alkalmak maximális száma, amikor az ODR megpróbál kiválasztani egy új cél tartalomkiszolgálót minden egyes kéréshez. Az alapérték 5.
  - key=http.routing.sendReverseProxyNameInHost: Megállapítja, hogy az ODR neve elhelyezésre kerüljön-e a tartalom azon hoszt fejlécében, amely nem jellemző a WebSphere Application Server tartalomkiszolgálókra. A beállítások `igaz` vagy `hamis` értékűek és a kis- és nagybetűk nincsenek megkülönböztetve. Az alapértelmezés a false (hamis) beállítás.
  - key=http.compliance.disable: Megállapítja, hogy a HTTP V1.1 megfelelés foganatosítva van-e az ODR tartalomkiszolgáló kapcsolataiban. A beállítások `igaz` vagy `hamis` értékűek és a kis- és nagybetűk nincsenek megkülönböztetve. Az alapértelmezés a false (hamis) beállítás.
  - key=http.compliance.via: A fejléc értéke, amely hozzá van fűzve a HTTP megfelelés kéréseihez és válaszaihoz. Ha az érték null, akkor a fejléc nem kerül hozzáfűzésre. Ha az érték a true, akkor az alapértelmezett érték a hozzáfűzött. Más esetben a megadott karaktersorozat érték kerül hozzáfűzésre. Az alapérték a null.

## Ideiglenes tárolás

Az ODR kiszolgáló beállítható a kiszolgálók tartalmainak gyorsítótárazására.

Alapértelmezésben a tartalom gyorsítótárazása engedélyezett. A következő tulajdonságok csak akkor alkalmazhatók, ha a gyorsítótárazás engedélyezett:

Gyorsítótárazás engedélyezése
  Engedélyezi az ODR kiszolgáló keretrendszerének és a statikus tartalomnak a gyorsítótárazását, a HTTP 1.1 meghatározások által megadottak alapján.

Gyorsítótárpéldány neve
  A dinamikus gyorsítótár objektum gyorsítótárazási példánya, amely az Erőforrások > Gyorsítótár példányok > Objektum gyorsítótár példányok alatt kerül konfigurálásra, minden statikus és dinamikus tartalom válasz gyorsítótárazására szolgál. Az objektum gyorsítótár példányt be kell állítani az új I/O (NIO) alkalmazásprogramozási felületek (API) támogatására.

SSL tartalom gyorsítótárazása
  Eldönti, hogy az ügyfél ODR SSL kapcsolatoknak, amelyeket az ODR zár le, kell-e gyorsítótárazni a válaszait.

Agresszív gyorsítótárazás
  Lehetővé teszi a HTTP válaszok gyorsítótárazását, amelyek normál esetben nem kerülnének gyorsítótárazásra. A HTTP 1.1 által meghatározott szabályok gyorsítótárazása megszakítható a gyorsítótár optimalizálás érdekében.

Dinamikus tartalom gyorsítótárazása
  Meghatározza, hogy a WebSphere Application Servers 6.02 vagy újabb változat által létrehozott dinamikus tartalom elhelyezésre kerüljön-e a gyorsítótárban. A tartalomkiszolgálók által előállított dinamikus tartalom gyorsítótárazása a WebSphere Application Server V6.02 előtt, nem támogatott.

Gyorsítótár-frissítési URI
  Dinamikus tartalom gyorsítótárba helyezésekor ez az URI azonosítója annak a telepített tartalomkiszolgáló alkalmazásnak, amely a gyorsítótárba helyezett bejegyzések érvénytelenítésére használható.

## Tömörítési irányelv

Engedélyezi a HTTP válaszüzenet törzs tömörítését mielőtt elküldi az ügyfélnek.

csak-gzip
  Tömörítse a választ a gzip tömörítési mechanizmussal. A válasz csak akkor kerül tömörítésre, ha az ügyfél számára elfogadható az Elfogadás-kódolás kérési fejléc alapján.

csak-deflate
  A választ a deflate tömörítési mechanizmussal tömöríti. A válasz csak akkor kerül tömörítésre, ha az ügyfél számára elfogadható az Elfogadás-kódolás kérési fejléc alapján.

csak-auto
  Az ügyfél preferenciája által meghatározva gzip, deflate mechanizmusokat használ, vagy nem használ tömörítést.

## Kivételek

Az ODR megvizsgál minden bejövő kérést. Meghatározhat bizonyos metódusokat a kizáráshoz, és ha a kért HTTP metódus megegyezik bármely a kizáráshoz beállított metódussal, akkor az ODR a kéréseket NEM ENGEDÉLYEZETT METÓDUS hibával visszautasítja.

Tiltott HTTP metódusok
  Alapértelmezésben a CONNECT, PUT és DELETE metódusok jelennek meg.

## Naplózás

A HTTP kérések a három napló egyikébe kerülnek naplózásra: proxy, gyorsítótár és helyi. A helyi naplókonfiguráció nem érhető el az adminisztrációs konzolon, de a ${KISZOLGÁLÓ_NAPLÓ_GYÖKÉR}local.log helyen igen. Adja meg a napló helyét a http.log.localFileName egyéni tulajdonság beállításával a fájl helyére. Minden egyes napló tartalma a Szuperszámítógépes Alkalmazások Nemzeti Központjának általános napló formátuma szerint kerül formázásra.

Hozzáférési napló engedélyezése
  Jelölje ki a naplózás engedélyezéséhez.

Hozzáférési napló maximuma
  A maximális naplóméret megabyte-ban (MB). Az alapértelmezett a 25 MB.

Proxy hozzáférési napló
  Távoli kiszolgálók által fogadott napló válaszok.

Gyorsítótár hozzáférési napló
  A helyi gyorsítótárból kiszolgált napló válaszok.

Helyi hozzáférési napló
  A helyi napló nevét tartalmazza. A `NULL` érték azt jelzi, hogy az alapértelmezett `${KISZOLGÁLÓ_NAPLÓ_GYÖKÉR}/local.log` kerül felhasználásra. Minden nem gyorsítótárazott helyi választ naplóz, például az átirányítási és a belső hibákat. Ez a tartalom nem az ODR gyorsítótárából érkezik.

## Biztonság

Az alábbi részben telepíthetők a biztonsági beállítások.

Megbízható biztonsági proxyk
  Más topológiákban az ODR felett található egy másik útválasztási réteg. A webkiszolgálók például beolvassák a bejövő kéréseket és ellenőrzik, hogy melyik ODR-hez vannak továbbítva. Ez a konfigurációs mező lehetővé teszi az ODR kiszolgálótól eltérő közvetítők számára a kérés kezelését, az ODR-t kifejezetten értesítve, hogy bízzon bennük. A mezőben internet protokollt vagy teljes képzésű állomásnevet adjon meg.

## Proxy bedolgozó konfigurációs irányelv

Bedolgozó konfiguráció előállítása
  Ezen paraméter használatával állítsa elő az ODR bedolgozó konfigurációs fájlt, amelyet az ODR elé telepített webkiszolgálón használhat. A bedolgozó megállapíthatja az URI címet, amelyet az ODR az alkalmazáskiszolgáló nevében kezel. A bedolgozó megállapíthatja a végpontot vagy az ODR határait, így megfelelően továbbíthatja a fogadott kéréseket a ODR útválasztóhoz. Ez a szolgáltatás azok számára hasznos, akik a kipróbált webkiszolgálót inkább demilitarizált zónába (DMZ) telepítik, amely teljes mértékben képes hasznosítani az ODR képességeit. Megjegyzés: az ODR konfigurációja demilitarizált zónákba nem támogatott.

  Meghatározhat egy szintet, amellyel a bedolgozó előállítható. A cella hatáskörhöz az ODR létrehoz egy bedolgozó konfigurációt, amely a cella minden igény szerinti útválasztója által kezelt összes URI azonosítót tartalmazza. A csomópont hatáskörhöz a bedolgozó konfigurációs fájl minden olyan URI azonosítót tartalmaz, amelyet azok az ODR-ek kezelnek, amelyek a bedolgozót előállító ODR-el egyező csomóponton vannak. Emellett, minden forgalom, amelyet a bedolgozó konfigurációs fájl továbbít, csak azokon az ODR útválasztókon keresztül kerülnek továbbításra, amelyek ezzel az ODR-el egyező csomóponton vannak. A kiszolgáló hatásköréhez a bedolgozó konfigurációs fájl minden olyan URI azonosítót tartalmaz, amelyet a bedolgozót előállító ODR kezel és minden forgalmat, amit a bedolgozó konfigurációs fájl továbbít, csak ezen az ODR-en keresztül továbbítja.

Bedolgozókonfiguráció módosítási parancsfájlja
  Megadja annak a parancsfájlnak az útvonalát, amely a WebSphere Application Server bedolgozó konfiguráció előállítása után futtatásra kerül.

## Egyéni hibaoldal irányelv

Ebben a mezőben támogatható az egyéni hibaoldalak használata, ha hibák történnek a kérés feldolgozása során.

Az alapértelmezés, hogy nem kerülnek előállításra egyéni hibaoldalak. A következő tulajdonságok lehetővé teszik az egyéni hibaoldalak használatát, ha hiba történik a kérés feldolgozása során:

Hibaoldal-előállítási alkalmazás URI azonosítója
  Ha nincs megadva érvényes URI egy telepített alkalmazáshoz, akkor az egyéni hibaoldal házirend nem kezel kéréseket.

Távoli hibák kezelése
  Ha nincs kijelölve, akkor a rendszer csak akkor kezeli a HTTP válasz hiba állapotkódjait, amikor az ODR hibaválaszt állít elő. Amikor ki van jelölve, akkor a rendszer akkor is kezeli a HTTP válasz hiba állapotkódjait, amikor az ODR állít elő hibaválaszt, és akkor is, amikor egy alkalmazáskiszolgáló állít elő hibaválaszt. A helyes alkalmazás egy hibaoldal alkalmazás beállítása az ODR-el megegyező fizikai számítógépen.

Hibaoldal alkalmazáshoz továbbítandó fejlécek
  További fejléc értékeket ad meg az ügyfélkérésből, amelyek lekérdezési paraméterekként a hibaoldal alkalmazáshoz továbbítandók. A válaszkód és az URI lekérdezési paraméterek mindig elküldésre kerülnek a hibaoldal alkalmazáshoz, a beállítottakon felül. A válaszkód paraméter a HTTP állapotkód, amely belsőleg kerül előállításra vagy a tartalomkiszolgáló adja vissza. Az URI paraméter az ügyfél kérés URI címe.
  Példa - A hibaoldal URI címe `/ErrorPageApp/ErrorPage`, a továbbítandó fejlécek tartalmazzák a `Hoszt` elemet, majd az ügyfél a következő kérést küldi:

      GET  /house/rooms/kitchen.jpg HTTP/1.1
      Gazda:  homeserver.companyx.com
      A kérés HTTP 404 választ (helyi vagy távoli) eredményezett, a kérés URI a
      hibaoldal alkalmazáshoz:
      /ErrorPageApp/ErrorPage?responseCode=404&uri=/house/rooms/kitchen.jpg&Host= homeserver.companyx.com

HTTP állapotkódok, amelyeket hibaként kell felismerni
  Azon állapotkódok, amelyekhez a hibaoldal irányelv választ biztosít. Ha nincs megadva állapotkód, akkor a válaszok eredeti tartalma azzal az állapotkóddal kerül visszaadásra. Ha nincsenek megadva HTTP állapotkódok, akkor az alapértelmezettek, a `404` és az `5XX` kerül felhasználásra. Az állapotkódok egyéni megadása helyett a következő metódussal megadható egy tartomány:
  - `5XX: 500-599`
  - `4XX: 400-499`
  - `3XX: 300-399`
  - `2XX: 200-299`

Kapcsolódó információk:
Igény szerinti útválasztó gyűjtemény
Igény szerinti útválasztó beállításai
Igény szerinti útválasztó statikus gyorsítótár szabály beállítások
Igény szerinti útválasztó objektum gyorsítótár példányok gyűjteménye
Igény szerinti útválasztó szállítási lánc gyűjtemény
Igény szerinti útválasztó konfiguráció
Igény szerinti útválasztó statikus gyorsítótár szabályok
Új igényalapú útválasztó létrehozása
Igény szerinti útválasztó fürtök gyűjteménye

Fájlnév: odr_settings.html