# 4. lépés: Kiszolgálósablon kiválasztása

Válassza ki azt a kiszolgálósablont, mely alapján modellezni kívánja az új dinamikus fürt kiszolgálóit. Kiválaszt egy alapértelmezett sablont, vagy leképezhet egy meglévő kiszolgálót.

Az adminisztrációs konzol oldal eléréséhez kattintson a Kiszolgálók > Fürtök > Dinamikus fürtök > Új lehetőségre.

## Kiszolgálósablon

A dinamikus fürtben szereplő kiszolgálók modelljét képező sablont határozza meg.

- Ha a dinamikus fürthöz tartozó kiszolgálókat egy megadott kiszolgálósablon alapján szeretné modellezni, akkor jelölje be a Fürttag létrehozása kiszolgálósablonnal lehetőséget. Válasszon ki egy kiszolgálósablont a listáról.
  A következő lista az alkalmazáskiszolgálók sablonjait mutatja be:
  - A default vagy defaultZOS sablon WebSphere® Application Server v6 vagy újabb változat sablonja.
  - A DeveloperServer az az alapértelmezett sablon, melyet alkalmazásai fejlesztése során vehet igénybe.

  A teljes körű életciklus-kezeléssel rendelkező köztesszoftver-kiszolgálók, így például a PHP és a WebSphere Application Server Community Edition kiszolgálók számára is meghatározhat sablont. A dinamikus fürtben felhasználhatja az előre meghatározott sablonokat, de saját kiszolgálósablont is készíthet magának. Saját kiszolgálósablonja létrehozásához kattintson a Kiszolgálók > Összes kiszolgáló > Sablonok... > Új lehetőségre.

- Ha a dinamikus fürthöz tartozó kiszolgálókat egy meglévő alkalmazáskiszolgáló alapján szeretné modellezni, akkor jelölje be a Fürttag létrehozása meglévő kiszolgáló sablonként való felhasználásával lehetőséget. Válasszon ki egy kiszolgálót a listából.
- Válassza ki azt a törzscsoportot, melyhez a fürttag tartozik. Ez a beállítás csak akkor áll rendelkezésre, ha a dinamikus fürt kiszolgálótípusaként a WebSphere Application Server lehetőséget választja ki.

A megjelenő sablonok telepítéskezelője platformjának és termékváltozatának felelnek meg.

Kapcsolódó információk:
1. lépés: A dinamikus fürtkiszolgáló-típus kiválasztása
2. lépés: A tagságmetódus kiválasztása
3. lépés: A dinamikus fürttagok meghatározása
5. lépés: A dinamikus fürt tulajdonságainak beállítása
Dinamikus fürtgyűjtemény
Dinamikus fürtbeállítások

Fájlnév: dc_wiz_4.html