# Autonóm kérésfolyam kezelő beállítások

Ezen panel használatával konfigurálhatja az autonóm kérésfolyam kezelőt (ARFM). Az ARFM kezeli az alkalmazások bejövő üzeneteit: meghatározza, hogy köztes kiszolgálók szolgálhassák-e ki az üzeneteket és mikor. HTTP és Munkamenet-kezdeményezési protokoll (SIP) forgalom esetén a felügyeleti műveletek az igény szerinti útválasztókon kerülnek végrehajtásra. Java üzenetküldő szolgáltatás (JMS) és internetes ORB-közi protokoll (IIOP) üzenetek esetén a felügyeleti műveletek az alkalmazáskiszolgálókon kerülnek végrehajtásra.

Az alábbi adminisztrációs konzol oldal megtekintéséhez kattintson a Működési irányelvek > Autonóm kezelők > Autonóm kérésfolyam-kezelő elemre.

Az autonóm kérésfolyam kezelő (ARFM) két részt tartalmaz: egy vezérlőt és egy átjárót. Az ARFM funkciót mindegyik cella esetén egy vezérlő és az igényalapú útválasztókban (ODR-k) lévő átjárók gyűjteménye valósítja meg. Az átjárók elfogják és a sorra helyezik a bejövő kéréseket, miközben a vezérlő vezérlőjeleket vagy irányokat biztosít az átjárókhoz és az elhelyezésvezérlőhöz. Az összetevők együttműködnek a bejövő kérések priorizálásában.

HTTP forgalom kezeléséhez használhat csomópont-alapú algoritmust. A csomópont-alapú ARFM engedélyezéséhez állítsa be a cella egyéni tulajdonságot `arfmQueueMode` értékre. A csomópont-alapú ARFM használatával a sorkezelés és a CPU túlterhelésvédelem csomópont-szinten kerül végrehajtásra. Nincs érintve külön vezérlő és átjáró.

Az adminisztrációs szereptől függően bizonyos jogosultságokban részesülhet az autonóm kérésfolyam kezelő konfigurálásakor. Az alábbi lista jeleníti meg az autonóm kérésfolyam kezelő konfigurálásának h szerepeit és jogosultságait:

Megfigyelés
  Megtekintheti az információkat.
Operátor
  Megtekintheti a konfigurációs lap információit.
Konfiguráló
  Módosíthatja a konfigurációt.
Adminisztrátor
  Rendelkezhet minden jogosultsággal.

Biztonság engedélyezése Ha a biztonság engedélyezett, akkor bizonyos mezők nem szerkeszthetők megfelelő biztonsági jogosultság nélkül.

## Összesítési időszak

Mindegyik ARFM átjáró összesített statisztikákat tesz közzé rendszeres időközönként, és ez a mező adja meg az időközt. Az alapértelmezett érték 5 másodperc.

Ez a tulajdonság nem vonatkozik csomópont-alapú ARFM-re.

Az átjárótámogatás a következő statisztikákat jelenti:

- Futás közbeni diagramkészítés a WebSphere® adminisztrációs konzolon.
- Az ARFM vezérlők művelete.
- Az alkalmazás elhelyezési vezérlő művelete.

Az összesítési időszak beállításakor kellően magasra állítsa az értéket ahhoz, hogy támogassa a jelentős számú teljesítményminták begyűjtését. Az átjárók mintákat gyűjtenek minden kéréshez. Jó statisztikai mérés előállításához néhány száz minta szükséges. Például a szolgáltatási osztályokhoz tartozó kérések 250 ezredmásodperc alatt futnak, és átlagosan 10 kérés fut párhuzamosan. A párhuzamossági érték automatikusan kiszámításra kerül a fürtméret és a környezetben lévő erőforrások alapján. A párhuzamossági értéket megtekintheti az adminisztrációs konzol ábrázolási paneljein a Futási műveletek részen.

Ennek eredményeképpen a szolgáltatási osztály másodpercenként 40 kérést kezel. Az összesítési időszak érték beállítása 15 másodpercre azt eredményezi, hogy 600 minta lesz begyűjtve minden egyes összesítési időszakban. A 600 mintás felmérés által biztosított mérőszámok hasznosak és megbízhatóak.

Ha az összesítési időszak értékét túl kicsire állítja, akkor az megbízhatatlan teljesítmény mérőszámokat eredményezhet. A kevesebb mintából származtatott teljesítménymutatók kevésbé megbízhatóak, mint a nagyobb számúból származtatottak. Mivel az ARFM vezérlő aktiválásra kerül új statisztikák előállításakor, a túl hosszúra beállított összesítési időszak a vezérlőbeállítások kevésbé gyakori újraszámítását eredményezi. Emiatt a termék kevésbé fog reagálni a forgalomerősség és minták hirtelen változásaira.

## Vezérlőciklus hosszának minimális értéke

Azt adja meg, hogy az ARFM vezérlő milyen gyakran kerül aktiválásra. Az alapértelmezett érték 59 másodperc.

Ez a tulajdonság nem vonatkozik csomópont-alapú ARFM-re.

A vezérlőaktiválás a bemenet kiértékelésének folyamata, és az új vezérlőbeállítások előállítása a fogadott bemenet eredményeként. Az ARFM vezérlő aktiválási folyamata akkor kerül elindításra, ha új statisztikák érkeznek az egyik átjárójától, és az előző aktiválás óta eltelt idő nagyobb-egyenlő a vezérlőciklus minimális hosszával, vagy ha a vezérlő sosem volt aktiválva.

## Kiegyenlítési ablak

Azt adja meg, hogy az ARFM vezérlő reakciója mennyire érzékeny a bejövő átjáró statisztikákra, az átjáró statisztikák összefűzésének engedélyezésével. Az alapértelmezett érték `12`.

Ez a tulajdonság nem vonatkozik csomópont-alapú ARFM-re.

Bármely átjáró ARFM vezérlője az adott átjáró legutóbbi néhány statisztikai jelentésének futó átlagát használja. A kiegyenlítési ablak vezérli a kombinált jelentések számát. Egy alacsony kiegyenlítési ablak beállítás érzékenyebbé teszi a vezérlőt, és elősegíti a gyorsabb reakciót. Azonban az alacsony beállítás érzékeny reakciót eredményez az adatokban lévő zajra és anomáliákra is.

A kiegyenlítési ablak és az összesítési időszak szorzata megközelítőleg megegyezik a tényleges vezérlőciklus hosszal, amely időnként kicsivel nagyobb, mint a beállított vezérlőciklus minimális hossz.

## Várakozási sor maximális hossza

Az egyes ARFM sorok hosszát a soron tartható kérések maximális számához köti.

Az ARFM különálló sorral rendelkezik az igényalapú útválasztók, csomópontcsoportok, szolgáltatási osztályok és telepítési célok mindegyik kombinációjához. Ha a sor tele van egy kérés érkezésekor, akkor a kérés visszautasításra kerül. A mezőben lévő alacsonyabb paraméter megnöveli annak lehetőségét, hogy egy kérés visszautasításra kerüljön a rövidtávú forgalom csúcsértékek miatt; míg egy nagyobb paraméter lehetővé teszi a kérések számára, hogy tovább maradjanak a sorokban. A soron lévő kérések memóriát használnak. Az alapértelmezett beállítás `1000`, de tesztelje ezt a beállítást annak megállapításához, hogy melyik felel meg leginkább az adott környezetnek.

A csomópont-alapú ARFM minden egyes csomóponthoz és fürthöz különálló sorral rendelkezik. Ez a tulajdonság a sorba állított kérések megengedett teljes számát azonosítja.

## Memóriatúlterhelési védelem: A WebSphere Application Server kupacméretének maximálisan felhasználható százaléka

A kupacméret maximális százalékos arányát adja meg, amely az egyes alkalmazáskiszolgálókhoz felhasználható. Ez a tulajdonság a HTTP és SIP üzenetekre vonatkozik. Az alapértelmezés `100%`.

## Maximális CPU felhasználás

A maximális CPU felhasználást adja meg a köztes szoftver csomópontokhoz. Az ARFM a teljes fürtöt egészként veszi figyelembe a CPU felhasználás kiszámításakor. Amikor a CPU felhasználás túllépi ezt a százalékot, akkor a fürt túlterheltnek számít. Az ARFM a teljes fürtöt egészként veszi figyelembe a CPU felhasználás kiszámításakor. Az alapértelmezés `90%`.

A csomópont-alapú ARFM a CPU felhasználást csomópontonkénti alapon veszi figyelembe. Amikor a CPU felhasználás meghaladja a maximális felhasználási százalékot, akkor a csomópont túlterheltnek számít. Az alapértelmezés `90%`.

## Visszautasítási irányelv

A visszautasítási irányelv az előzetesen meglévő párbeszédablakok és munkamenetek részét nem képező, beérkező HTTP és SIP üzenetek visszautasításával megakadályozza a CPU túlterhelését.

- Egyetlen beérkező üzenet sem kerül visszautasításra; potenciális időtúllépésüktől, illetve a szolgáltatási irányelv célkitűzéséhez tartozó válaszidő-küszöbérték megszegésétől függetlenül a rendszer beengedi az összes üzenetet a várakozási sorba. Ennek a beállításnak a visszautasítási küszöbértéke `-1`. Ez az érték az alapértelmezés.
- Az előzetesen meglévő párbeszédablakok és munkamenetek részét nem képező beérkező üzenetek visszautasításra kerülnek, ha azok előrejelzés szerinti válaszideje meghaladja a hozzájuk tartozó szolgáltatási irányelv válaszidő-küszöbértékét. Ennek a beállításnak a visszautasítási küszöbértéke `0%`.
- Az előzetesen meglévő párbeszédablakok és munkamenetek részét nem képező beérkező üzenetek visszautasításra kerülnek, ha azok előrejelzés szerinti válaszideje a következő százalékos aránynál nagyobb mértékben meghaladja a hozzájuk tartozó szolgáltatási irányelv válaszidő-küszöbértékét. Ehhez a beállításhoz százalékos arányként adjon meg egy Visszautasítási küszöb értéket. Például az alapértelmezett `400%` érték azt jelenti, hogy egy 500 ezredmásodperces szolgáltatási irányelv válaszidő küszöbértékkel rendelkező üzenet visszautasításra kerül, ha annak előrejelzett válaszideje 2,5 másodpercnél több.

Kapcsolódó információk:
Alkalmazáselhelyezés-vezérlő beállításai
Alkalmazáselhelyezés-vezérlő egyéni tulajdonságai

fájlnév: arfm.html