### Tippek és trükkök

A JDBC szolgáltatók gyűjteménye oldalon található egy hatókör. A WebSphere Application Server Network Deployment kiadásának használatakor a Hatókör kiválasztási panelen további beállítások is elérhetővé válnak. A csomópont hatókör kiválasztása (Hatókör: `Cell="MyCell",Node="MyNode"`) azt jelenti, hogy a beállított JDBC szolgáltatók a megadott csomóponton futó összes alkalmazáskiszolgáló számára elérhetők. A csomópont hatókör használata ajánlott a WebSphere Application Server Express és a WebSphere Application Server kiadások használatakor. Ha további beállításokat tervez az erőforrások hatókörét illetőleg, akkor a hatókör szakasz összehúzható a hatókör kiválasztására szolgáló mezők elrejtése végett. A hatókör speciális beállításairól további részleteket az információs központ adminisztrációs konzol hatókörre vonatkozó beállításai című témakörében talál.

Ha a WebSphere Application Server nem tartalmaz sablont a használni kívánt JDBC támogatással rendelkező adatbázishoz, akkor a szolgáltató típusának kiválasztására szolgáló lépésben felhasználói szolgáltatót is létrehozhat. A felhasználói JDBC szolgáltatóknál meg kell adni a megvalósítási osztály nevét a Részletek panelen. A használandó megvalósítási osztály és Java archívum (JAR) nevek tekintetében nézze meg az adatbázis szállítójának ügyfél illesztőprogramokra vonatkozó dokumentációját. Az adminisztrációs konzolon a felhasználói JDBC szolgáltatókra vonatkozó megvalósítási osztálynál és osztályútvonalnál megadott alapértelmezett értékek nem működnek, csak tippként szolgálnak, ezért mindenképpen módosítani kell őket.